stanford-oval/wikipedia huggingface dataset:
Ihmeotukset
Näyttelijät > Muut roolit

| 0 | 1 | 2 |
| --- | --- | --- |
|  Colin Farrell  | … |  Percival Vaka   |
|  Samantha Morton  | … |  Mary Lou Barebone   |
|  Ron Perlman  | … |  Murjoka   |
|  Jon Voight  | … |  Henry Shaw Sr.   |
|  Josh Cowdery  | … |  Henry Shaw Jr.   |
|  Ronan Raftery  | … |  Langdon Shaw   |
|  Faith Wood-Blagrove  | … |  Vieno Barebone   |
|  Jenn Murray  | … |  Siviä Barebone   |
|  Kevin Guthrie  | … |  Abernathy   |
|  Carmen Ejogo  | … |  presidentti Serafina Picquery   |
|  Ólafur Darri Ólafsson  | … |  sirkustirehtööri Skender   |
|  Ingvar Eggert Sigurdsson  | … |  velhonmetsästäjä Grimmson   |
|  David Sakurai  | … |  Krall   |
|  Isaura Barbé-Brown  | … |  Laurena Kama   |
|  Derek Riddell  | … |  pääaurori Torquil Travers   |
|  Wolf Roth  | … |  Spielman   |
|  Cornell S. John  | … |  Arnold Guzman   |
|  Oliver Masucci  | … |  Anton Vogel   |
|  Maria Fernanda Cândido  | … |  Vicência Santos   |
|  Dave Wong  | … |  Liu Tao   |
|  Aleksandr Kuznetsov  | … |  Helmut   |
|  Valerie Pachner  | … |  Henrietta Fischer   |
|  Maja Bloom  | … |  Carrow   |
|  Paul Low-Hang  | … |  Zabini   |
|  Ramona Kunze-Libnow  | … |  Edith   |
|  Matthias Brenner  | … |  Otto   |
Wollmar Yxkull

Wollmar Didriksson Yxkull (n. 1579 – k. 1627) oli ruotsalainen aatelismies, jonka sukujuuret olivat Liivinmaalta. Yxkull toimi Ruotsin kuninkaan Kaarle IX:n hovimarsalkkana. Hänet aateloitiin vuonna 1625. Hänen omistuksiinsa kuuluivat sukuperintönä 1400-luvun lopulta Kastin kartano nykyisessä Raplamaan kunnassa Virossa, vaimonsa perintönä Djursnäsin kartano sekä myös Ogestan ja Körundan kartanot, kaikki nykyisessä Nynäshamnin kunnassa Ruotsissa.
Yxkull oli naimisissa noin vuodesta 1590 lähtien Kustaa Vaasan pojan, Magnus Vaasan aviottoman tyttären Helena Magnusdotter Gyllenhielmin (n. 1570 – n. 1630) kanssa. Heillä oli ainakin neljä lasta: Didrik Wolmarsson Yxkull (1591—1637), Johan Yxkull till Kasti (Märjamaa/Raplamaa, Viro), (1605—1654), Beata Wolmarsdotter Yxkull (1618—1667) ja Wolmer Yxkull (k. 1649).
Yxkull omisti Tukholman Södermalmilla tontin, jonka viereinen katu on nyttemmin nimetty hänen mukaansa.
Käännös suomeksi
Yoshihisa Yoshikawa

| Mitalit | Mitalit | Mitalit |  |
| --- | --- | --- | --- |
|  Yoshihisa Yoshikawa (vasemmalla) Rooman olympialaisten palkintokorokkeella vuonna 1960. |  Yoshihisa Yoshikawa (vasemmalla) Rooman olympialaisten palkintokorokkeella vuonna 1960. |  Yoshihisa Yoshikawa (vasemmalla) Rooman olympialaisten palkintokorokkeella vuonna 1960. |  |
Maa:   Japani
Miesten ammunta
|  Olympialaiset  |  Olympialaiset  |  Olympialaiset  |  |
|  Pronssia | Rooma 1960 | 50 m vapaapistooli |  |
|  Pronssia | Tokio 1964 | 50 m vapaapistooli |  |
Yoshihisa Yoshikawa (jap. 吉川 貴久; 4. syyskuuta 1936 Fukuokan prefektuuri – 12. lokakuuta 2019) oli japanilainen ampuja. Hän sai kesäolympialaisissa 1960 Roomassa ja kesäolympialaisissa 1964 Tokiossa pronssimitalit 50 metrin vapaapistoolissa. Hän jäi 50 metrin vapaapistoolissa 17. sijalle vuoden 1968 kesäolympialaisissa Méxicossa ja 25. sijalle kesäolympialaisissa 1972 Münchenissä.
Forin kirkko

| Forin kirkko For kyrkje |
| --- | --- |
 Kirkko vuonna 2018.
Sijainti:  Steinkjer, Norja
Kirkkokunta:  Norjan kirkko
Hiippakunta:  Nidarosin hiippakunta
Rakentamisvuosi:  1846
Suunnittelija:  Hans Ditlev Franciscus Linstow
Materiaali:  kivi
Istumapaikkoja:  400
Lisää rakennusartikkeleitaArkkitehtuurin teemasivulla
Forin kirkko (norj. For kyrkje) on Steinkjerin kunnassa Norjassa sijaitseva kivinen pitkäkirkko vuodelta 1846.
Aiheesta muualla

Kuvia tai muita tiedostoja aiheesta Forin kirkko Wikimedia Commonsissa
Eliot Ness

Eliot Ness
Eliot Nessin virkamerkki
Eliot Ness (19. huhtikuuta 1903 – 16. toukokuuta 1957) oli Yhdysvaltain valtiovarainministeriön agentti, joka kieltolain aikaan jahtasi viinatrokareita Chicagossa. Hän perusti erikoisryhmän, jota tiedotusvälineissä alettiin kutsua nimellä ”Lahjomattomat” (the Untouchables), ja otti kohteekseen varsinkin chicagolaisen gangsterin Al Caponen, joka on saanut maineen hänen perivihollisenaan. Nessin pääosin fiktiivisistä muistelmista on tehty Yhdysvalloissa hänen kuolemansa jälkeen kaksi suosittua televisiosarjaa ja elokuva, joiden kaikkien nimenä on ”Lahjomattomat”.
Vaikka Ness virkansa puolesta valvoi kieltolain noudattamista, hän kannatti avoimesti lain kumoamista, koska näki sen ainoana keinona lopettaa gangsterivalta. Hallitus hyökkäsi Al Caponea vastaan kahdesta suunnasta: toisaalta alkoholikieltolain rikkomisen kautta ja toisaalta Caponen tiedetyn veronkierron kautta. Ness edusti linjaa, joka pyrki etsimään todisteet Caponea vastaan kieltolain rikkomisesta. Nimettömien ilmiantojen ja tarkan tutkimustyön ansiosta lahjomattomat tekivätkin useita onnistuneita ratsioita panimoihin. Suurin ratsia tuotti Caponelle lähes puolen miljoonan dollarin tappion. Ness kieltäytyi lahjuksien vastaanottamisesta ja ilmoitti sen Caponelle sanomalehden kautta, mistä erikoisryhmä saikin kutsumanimensä. Caponea ei kuitenkaan pystytty liittämään viinan myyntiin, mutta veronkierrosta hänet onnistuttiin tuomitsemaan pitkään vankeusrangaistukseen.
Caponen pidätyksen jälkeen Lahjomattomat hajosi ja Ness työskenteli samanlaisten ryhmien johtajana ympäri Yhdysvaltoja kieltolain kumoamiseen asti. Kieltolain kaaduttua Ness siirtyi taistelemaan järjestäytynyttä rikollisuutta vastaan Clevelandin kaupungin turvallisuuspäällikkönä eli korkeimpana poliisiviranomaisena. Eliot Nessillä oli kaikista viranomaisista ehkä useimpia alamaailman langettamia kuolemantuomioita, ja kaksi kertaa hänen autostaan löydettiin moottoriin asennettu räjähde.
1940-luvulla Ness siirtyi liike-elämän palvelukseen, muttei erityisemmin menestynyt. Hän alkoholisoitui ja kuoli sydänkohtaukseen kotonaan toukokuussa 1957.lähde?
Muistelmien elokuva- ja televisiosovitukset

Ness kirjoitti uransa jälkeen osittain sepitteellisen muistelmakirjan Lahjomattomat (The Untouchables). Kirja saavutti suuren suosion ilmestyessään vuonna 1957 hieman Nessin kuoleman jälkeen. Kirjasta tehtiin vuosina 1959–1963 suosittu samanniminen televisiosarja, josta tehtiin uusi versio vuosina 1993–1994 sekä Brian de Palman ohjaama elokuva Lahjomattomat vuonna 1987. Elokuvassa Nessiä näyttelee Kevin Costner. Sekä televisiosarjoja, elokuvaa että kirjaa on dramatisoitu huomattavasti ja yhtäläisyydet todellisuuden kanssa ovat vähäisiä. Kirjailija Oscar Fraley, joka avusti Nessiä tämän kirjoitustyössä, kirjoitti myöhemmin Nessin Clevelandin ajasta kirjan  4 against the Mob (suom. Eliot Nessin Tuntemattomat).
Myös Nessin Chicagon aikainen alaisensa Paul Robsky kirjoitti muistelmiaan yhteistyössä Fraleyn kanssa. Teos julkaistiin nimellä Viimeinen Lahjomaton.
Henningin kirkko

| Henningin kirkko Henning kyrkje |
| --- | --- |
 Kirkko vuonna 2013.
Sijainti:  Steinkjer, Norja
Kirkkokunta:  Norjan kirkko
Hiippakunta:  Nidarosin hiippakunta
Rakentamisvuosi:  1872
Suunnittelija:  Rasmus Overrein
Materiaali:  puu
Lisää rakennusartikkeleitaArkkitehtuurin teemasivulla
Infobox OKVirheellinen NIMI-arvo: 
Henningin kirkko (norj. Henning kyrkje) on Steinkjerin kunnassa Norjassa sijaitseva puinen pitkäkirkko vuodelta 1872.
Aiheesta muualla

Kuvia tai muita tiedostoja aiheesta Henningin kirkko Wikimedia Commonsissa
| --- | --- |
Auktoriteettitunnisteet: Taiteenala :  KulturNav
Darts

Darts-taulu.
Darts on taitopeli ja urheilulaji, jossa erityisiä darts-tikkoja heitetään seinään kiinnitettyyn pyöreään tauluun. Sitä pelataan erityisesti pubeissa Isossa-Britanniassa, Alankomaissa ja Pohjoismaissa. Vuonna 2010 pelattua BDO:n MM-kilpailua seurasi televisiosta parhaimmillaan 4 miljoonaa brittikatsojaa
Pelissä kaksi heittäjää (tai joukkuetta) heittää vuorollaan kolme tikkaa kerrallaan. Tikat ovat yleensä 20–26-grammaiset ja volframilla painotetut. Aikaisemmin tikat valmistettiin messingistä, mutta tällaiset tikat eivät olleet tarpeeksi ohuita kisakäyttöön.
Taulu

Darts-taulu asetetaan seinälle siten, että häränsilmä (keskusta) on 1,73 metriä lattianrajasta. Heittoetäisyys on 2,37 metriä taulun etureunasta. Taulu on valmistettu tavallisimmin kasvikuituisesta (kuten sisal) kimpusta leikatuista paloista, jotka on puristettu sivusuunnassa yhteen ja liimattu puiseen taustaan.
Pistelasku perustuu tikkojen osumiseen taulun eri sektoreihin, joihin on merkitty pistearvot 1–20. Mustaan tai valkoiseen sektorinosaan osuminen antaa sektorin ulkopuolelle merkityn pistemäärän, sektorin ulompi vihreä tai punainen osa antaa kaksinkertaisesti tämän pistemäärän (”tupla”) ja sisempi vihreä tai punainen osa kolminkertaisesti (”tripla”). Keskustan ulkorengas on pistearvoltaan 25 pistettä, ja taulun keskelle osuminen antaa 50 pistettä (osaa kutsutaan nimellä ”häränsilmä”)
501

Yleisimmin pelatussa darts-pelissä sektorien antama pistemäärä vähennetään lähtöpistemäärästä 501 (tai 301) tavoitteena saada tasan nolla pistettä. Viimeisen tikan pitää osua joko tuplaan tai häränsilmään, ja sen pitää vähentää pistemäärä tasan nollaan (jos pistemäärä menee ”yli”, jäädään edellisen heiton pistemäärään). Peli päättyy jommankumman pelaajista saadessa tasan nolla pistettä eikä tasoittavaa vuoroa ole. Hyvä heittäjä käyttää mahdollisimman vähän tikkoja, jotta peli menee ”poikki”.
501-pelin voi saada ”poikki” minimissään yhdeksällä tikalla. Yksi tapa saada 501 poikki minimitikkamäärällä on heittää seitsemän ensimmäistä tikkaa kohtaan tripla 20, näiden tikkojen jälkeen on jäljellä 81 pistettä ja ratkaisuun tarvitaan kahdeksas tikka, jonka on osuttava esimerkiksi kohtaan tripla 19. Jäljelle jää 24 pistettä, josta pelin voi lopettaa osumalla tupla 12:een.
Englantilainen John Lowe oli ensimmäinen, joka onnistui vuonna 1984 MFI World Matchplayn televisioidussa kisassa heittämään 501-pelin poikki yhdeksällä tikalla ja sai teostaan 102 000 puntaa. Vielä 2007 Phil Taylor sai Topic IDL-kisassa onnistuneesta yhdeksän tikan pelistä henkilöauton. Suomessa ensimmäisen ja maailmassa neljännen yhdeksän tikan pelin heitti Kari Saukkonen Karelia Cupissa Joensuussa 30. tammikuuta 1982. Ville Petäjämäki heitti kuudennen täydellisen pelin Hojo Hojo Cupissa elokuussa 2002.
24. toukokuuta 2010 Phil Taylor teki lajin historiaa Premier Leaguen finaalissa Englannin James Wadea vastaan heittämällä kahdesti yhdeksän tikkaa samassa ottelussa.
Järjestöt

Lajin kaksi tärkeintä järjestöä ovat Maailman Dartsliitto WDF (engl. World Darts Federation) ja ammattilaisten liitto PDC (engl. Professional Darts Corporation). Aiemmin toimi myös kolmas vaikutusvaltainen järjestö, vuonna 1973 perustettu Britannian kansallinen dartsliitto BDO (engl. British Darts Organisation), mutta sen toiminta lakkautettiin vuonna 2020. Suomessa lajia edustaa Suomen Dartsliitto SDL (perustettiin vuonna 1977 nimellä Suomen Tikkaliitto, kunnes muutettiin SDL:ksi 1982), joka on WDF:n jäsenliitto.
Kansainvälinen WDF perustettiin vuonna 1977, ja nykyään siihen kuluu 70 jäsenvaltiota ja satojatuhansia rekisteröityneitä pelaajia. Pelaajamääriltään suurimpia maita ovat olleet Alankomaat, Yhdysvallat, Iso-Britannia sekä Australia, Kanada ja Saksa. Kuten monen muunkin lajin kohdalla, myös WDF:n tavoitteena on saada darts olympialajiksi.
Eriytyminen tapahtui tammikuussa 1992, kun 16 huippupelaajaa erosi BDO:sta ja perusti oman järjestönsä silloiselta nimeltään World Darts Council WDC, joka myöhemmin nimettiin uudelleen PDC:ksi. Kauden 1993–1994 ja uuden liiton ensimmäisen MM-turnauksen 1994 yhteydessä se solmi televisiointisopimuksen Sky Sportsin kanssa, mikä merkittävästi paransi dartsin näkyvyyttä. Taustalla olivat myös parhaiden heittäjien tulot, joita he BDO:n alaisuudessa olivat pitäneet riittämättöminä puhtaaseen ammattilaisuuteen. Vielä vuonna 2008 13-kertainen maailmanmestari Phil Taylor arvosteli BDO:ta täydellisestä saamattomuudesta lajin markkinoinnissa.
 BDO rankaisi ensin WDC:n järjestämiin kilpailuihin osallistuneita pelaajia, kunnes myöhempi oikeudenkäynti vapautti pelaajat kilpailemaan missä kisoissa halusivat, lukuun ottamatta MM-turnauksia, joiden kohdalla heidän täytyi alistua rajoituksiin.
Ammattilaisten etujärjestönä toimii 1980-luvun alussa perustettu PDPA.
Arvostettuja kilpailuja > PDC 2010

Yksi tärkeistä ja pitkäaikaisista sponsoreista on vedonlyöntiyhtiö Ladbrokes - PDC:n 
MM-turnaukseen viitataankin joskus pelkästään sponsorin nimellä.
UK Open 2010 (3.–6. kesäkuuta, Bolton, UK)
World Matchplay (18.–25. heinäkuuta, Blackpool, Yhdistynyt kuningaskunta)
PDC:n Euroopan mestaruuskilpailut (29. heinäkuuta–1. elokuuta, Dinslaken, Saksa)
SkyBet World Grand Prix (4.–10. lokakuuta, Dublin, Irlanti)
PDC:n maailmanmestaruusturnaus Ladbrokes.com World Championship Darts (29. marraskuuta, Derby, UK)
Arvostettuja kilpailuja > PDC 2010 > Vuoden mittaan pelattavia kilpailuja

Players Championship (Eurooppa, Australia ja Kanada, 34 karsintaosakilpailua, 2009 finaali pelattiin 28.–31. tammikuuta 2010 Purfleetissä, Essexissä, UK)
Grand Slam of Darts (13.–21. marraskuuta, Wolverhampton, UK)
vuodesta 2007
PDC Pro Tour
Premier League 2010 (PDC, helmi-toukokuu, UK)
vuodesta 2005
Arvostettuja kilpailuja > WDF

World Cup (parittomina vuosina)
2009 kisoissa Charlottessa, USA:ssa kilpailtiin seuraavissa sarjoissa:
pojat - round-robin -järjestelmä
tytöt - round-robin
nuorten parit - round-robin
miehet - cup
miesparit - cup
miesjoukkueet - round-robin
naiset - cup
naisparit - round-robin
Alueelliset kisat
Americas Cup   (parillisina vuosina)
Asia-Pacific Cup (parillisina vuosina)
Europe Cup (parillisina vuosina)
Arvostettuja kilpailuja > BDO

BDO:n ammattilaisten MM-turnaus Lakeside World Professional Darts Championship - "World Pro" (UK)
vuodesta 1978
naisammattilaisten MM-turnaus Women's World Professional Championship
vuodesta 2001
Winmau World Masters (2010 Hull, UK)
vuodesta 1974, omat sarjat miehille, naisille, pojille ja tytöille
British Pentathlon
vuodesta 1972
Parhaat pelaajat

Kukin kolmesta tärkeimmästä organisaatiosta ylläpitää omia rankinglistojaan, joista PDC:n lista on perustunut 2007 alusta alkaen tietyissä kisoissa kahden edellisen vuoden aikana ansaittuihin palkintorahoihin. WDF:n ja BDO:n listat, vaikka liitot tekevätkin tiivistä yhteistyötä, poikkeavat toisistaan hieman eri kriteereistä johtuen.
Suomalaisia lajin huippuja tällä hetkellä ovat muun muassa Ulf Ceder, Kim Viljanen, Tatu Pehkonen, Marko Kantele ja Veijo Viinikka sekä naisista Kirsi Viinikainen, Lumi Silvan ja Kaisu Rekinen.
Yksi vaihtoehtoinen tapa pelaajien keskinäiseen vertailuun on otteluissa saavutettu heittokeskiarvo ja yli 100:aa pistettä per 3 tikkaa voidaan edelleen pitää huipullakin erinomaisena suorituksena. Nykydartsia hallinnut Taylor on otteluissaan toistuvasti yltänyt yli 110 pisteen heittokeskiarvoihin.
Parhaat pelaajat > PDC

PDC Order of Merit heinäkuussa 2024
Luke Humphries, Englanti	£1,460,7500
Michael van Gerwen, Alankomaat	£1,064,500
Michael Smith, Englanti	£1,029,750
Gerwyn Price, Wales	£618,250
Nathan Aspinall, Englanti	£594,500
Rob Cross, Englanti	£589,250
Dave Chisnall, Englanti	£518,500
Jonny Clayton, Wales	£497,500
Dimitri Van den Bergh, Belgia £492,750
Peter Wright, Skotlanti	£488,00
Damon Heta, Australia	£473,250
Danny Noppert, Alankomaat	£443,500
Ross Smith, Englanti	£439,250
Chris Dobey, Englanti	£419,500
Joe Cullen, Englanti	£411,500
Stephen Bunting, Englanti	£405,750
Dirk van Duijvenbode, Alankomaat	£388,750
Josh Rock, Pohjois-Irlanti	£374,750
Ryan Searle, Englanti	£347,500
Andrew Gilding, Englanti	£343,750
Parhaat pelaajat > WDF

WDC huhtikuu 2010 miehet
Martin Adams, Englanti, 987
Tony O`Shea, Englanti, 700
John Henderson, Skotlanti, 696
Steve West, Englanti, 594
Dave Chisnall, Englanti, 535
Scott Waites, Englanti, 520
Brian Woods, Englanti, 495
Joey ten Berge, Alankomaat, 452
Darryl Fitton, Englanti, 432
Ross Montgomery, Skotlanti, 428
WDC huhtikuu 2010 naiset
Naiset 2010
Deta Hedman, Englanti, 1622
Trina Gulliver, Englanti, 1214
Irina Armstrong, Venäjä, 1131
Karen Lawman, Englanti, 1068
Tricia Wright, Englanti, 927
Julie Gore, Wales, 852
Karin Krappen, Alankomaat, 688
Dee Bateman, Englanti, 537
Stacy Bromberg, USA, 456
Lisa Ashton, Englanti, 420
Parhaat pelaajat > BDO

BDO Invitation Table 2009/10 miehet
Martin Adams, Englanti, 165
Steve West, Englanti, 153
Ross Montgomery, Skotlanti, 143
Willy van de Wiel, Alankomaat, 118
Brian Woods, Englanti, 117
Darryl Fitton, Englanti, 112
Gary Robson, Englanti, 110
Garry Thompson, Englanti, 110
Alan Norris, Englanti, 110
Scott Waites, Englanti, 109
BDO Invitation Table 2009/10 naiset
Deta Hedman, Englanti, 177
Irina Armstrong, Venäjä, 135
Karin Krappen, Alankomaat, 126
Karen Lawman, Englanti, 124
Dee Bateman, Englanti, 119
Francisca Hoenselaar, Alankomaat, 109
Tricia Wright, Englanti, 103
Trina Gulliver, Englanti, 94
Julie Gore, Wales, 87
Floortje van Zanten, Alankomaat, 76
Muuta

Dartsissa käytettävien tikkojen hallussapito yleisellä paikalla on Suomessa kielletty järjestyslain perusteella. Kilpailutilanteet ja -matkat eivät kuulu lain piiriin.
Joulukuussa 2019 onnistui ensimmäistä kertaa historiassa nainen voittamaan miehen dartsin PDC-liiton MM-kisoissa, kun englantilainen Fallon Sherrock voitti ensimmäisellä kierroksella englantilaisen Ted Evettsin erin 3–2.
Kirjallisuutta

Laiho, Mikko: Kaikki dartsista.  Kirjayhtymä, 1993.  ISBN 951-26-3853-3
Kaitanen, Kari: Darts-pelit.  Turku:  Kamika Oy, 1992.  ISBN 951-96680-0-4
Aiheesta muualla

Wikimedia Commonsissa on kuvia tai muita tiedostoja aiheesta .
Suomen Dartsliitto.
Maailman dartsliitto (WDF).
The Oche - darts-uutisia ja linkkejä.
Darts Suomessa[vanhentunut linkki].
Darts tulospalvelu
Dartsdatabase - pelaajatietokanta.
Ylen Elävä arkisto: Dartsia Suomessa 1990-luvulla.
Darts-pelien sääntöjä (Arkistoitu – Internet Archive).
Kisoissa käytettävä darts-tikka
Yksi Suomen parhaista heittäjistä, Jarkko Komula
Pál Tomori

Pál Tomori (n. 1475 - 1526), oli unkarilainen sotapäällikkö, fransiskaanimunkki ja Kalocsan arkkipiispa.
Toimittuaan upseerina Tomori ryhtyi fransiskaanimunkiksi, mutta hänen korotettiin Kalocsan arkkipiispaksi ja palasi sotilaallisiin tehtäviin johtaen rajapuolustusta turkkilaisia vastaan. Vuonna 1526 hänet nimitettiin Unkarin armeijan ylipäälliköksi ja hän kaatui Mohácsin taistelussa samana vuonna.
Arvi Järventaus on fiktiivisesti kuvannut muun muassa Tomoria Mohácsin taistelusta kertovassa romaanissaan Savuava maa.
Simonsson

Simonsson on seuraavien henkilöiden sukunimi:
Agne Simonsson (1935–2020), ruotsalainen jalkapalloilija ja valmentaja
Anna Bergström-Simonsson (1853–1937), ruotsalainen laulunopettaja
Birger Simonsson (1883–1938), ruotsalainen taidemaalari
Filippus Simonsson, Norjan hallitsija vuosina 1207–1217
Kim Simonsson (s. 1974), suomalainen kuvataiteilija
| --- | --- |
: Tällä täsmennyssivulla luetellaan henkilöitä, joilla on sama sukunimi.
You for Me

| ”You for Me” Sigala & Rita Ora |
| --- | --- | --- |

Singlen tiedot
 Äänitetty : maaliskuu 2021
 Julkaistu: 2. heinäkuuta 2021
 Formaatti: digitaalinen lataus
 Tuottaja(t): Sigala, Jarly, Neave Applebaum
 Tyylilaji: trooppinen house, tanssipop
 Kesto: 02.55
 Levy-yhtiö: Ministry of Sound, B1
Sigalan muut singlet
| ”Lasting Lover” 2020 | ”You for Me” 2021 | ”Runaway” 2021 |
Rita Oran muut julkaisut
| ”Bang Bang” 2021 | ”You for Me” 2021 | ”Seaside” 2021 |
You for Me on brittiläisen DJ-tuottajan Sigalan ja brittiläislaulajan Rita Oran musiikkikappale. Sen julkaisivat Ministry of Sound sekä B1 Recordings digitaalisesti ladattavana singlenä 2. heinäkuuta 2021. Kappaleen ovat sanoittaneet Alexander Cook, Charlotte Emma Aitchison, Madison Love, Ora, Bruce Fielder, Finn Keane sekä Joakim Jarl ja sen tuotannosta vastasivat Sigala, Jarly, Neave ja Applebaum. Kappaleen musiikkivideon ohjasi Clara Cullen ja se julkaistiin 16. heinäkuuta 2021. Video kuvattiin Los Angelesissä.
"You for Me" oli kaupallisesti kohtalainen menestys, sen päästyä singlelistan kolmenkymmenen parhaan joukkoon Irlannissa, Isossa-Britanniassa ja Uudessa-Seelannissa.
Käännös suomeksi
Kvamin kirkko (Steinkjer)

| Kvamin kirkko Kvam kyrkje |
| --- | --- |
 Kirkko vuonna 2007.
Sijainti:  Steinkjer, Norja
Kirkkokunta:  Norjan kirkko
Hiippakunta:  Nidarosin hiippakunta
Rakentamisvuosi:  1878
Suunnittelija:  Rasmus Overrein
Materiaali:  puu
Lisää rakennusartikkeleitaArkkitehtuurin teemasivulla
Kvamin kirkko (norj. Kvam kyrkje) on Steinkjerin kunnassa Norjassa sijaitseva puinen pitkäkirkko vuodelta 1878.
Aiheesta muualla

Kuvia tai muita tiedostoja aiheesta Kvamin kirkko (Steinkjer) Wikimedia Commonsissa
Asturia

| Comunidad Autónoma del Principado de Asturias |
| --- | --- |
 Parque Natural de Redes on biosfäärialue Asturiassa.
 Lippu:  Vaakuna
 Sijainti Espanjassa
Valtio:  Espanja
Piirejä:  8
Kuntia:  78
Itsehallinto:  11. tammikuuta 1982
Hallinto:  
 – hallinnollinen keskus:  Oviedo
 – Aluejohtaja:  Adrián Barbón (PSOE)
Edustus:  Espanjan parlamentti
 – Kongressi:  8 paikkaa
 – Senaatti:  2 paikkaa
Pinta-ala:  10 604 km² (10.)
Väkiluku (2017):  1 034 960 (13.)
 – väestötiheys:  97 as./km²
Kielet:  espanja
Symbolit:  
 – Motto:  Hoc signo tuetur pius, Hoc signo vincitur inimicus (Tällä merkillä suojelemme hurskaita, tällä merkillä lyömme vihollisen)
 – Kansallislaulu:  Asturies, patria querida
Lyhenteet:  
 – ISO 3166:  O
 
Gobierno del Principado de Asturias
Asturian ruhtinaskunta (esp. Principado de Asturias, asturiaksi Principáu d'Asturies) on itsehallinnollinen maakunta Espanjassa. Se sijaitsee maan pohjoisrannikolla, Biskajanlahden rannalla. Lännessä sen rajanaapurina on Galician itsehallintoalueen Lugon maakunta, etelässä Kastilia ja Leónin Leónin maakunta ja idässä Cantabria.
Pääkaupungin nimi on Oviedo, Asturia oli ennen itsehallintojärjestelmän käyttöönottoa Oviedon maakunta. Muita merkittäviä kaupunkeja ovat satamakaupunki Gijón ja teollisuuskaupunki Avilés.
Muita kaupunkeja ovat Cangas de Onís, Cangas del Narcea, Grado, Langreo,  Mieres, Villaviciosa ja Llanes.
Varhaiskeskiajalla Asturia oli ainoa kristitty valtakunta Iberian niemimaalla. Tästä syystä Espanjan kruununperijä nimitetään Asturian ruhtinaaksi.
Historia > Asturian kuningaskunta

Asturian kuningaskunta oli ensimmäinen kristitty valtakunta Iberian niemimaalla sen jälkeen kun islaminuskoiset maurit valloittivat sen vuonna 711. Kuningaskunnan perusti visigoottiylimys Pelayo, joka kapinoi Asturian maurikuvernööriä vastaan vuonna 718. Tämän jälkeen hän voitti maurit Covadongan taistelussa kesällä 722 (eri lähteissä vuosina 718–722). Jossain vaiheessa hänet valittiin pienen valtakuntansa kuninkaaksi Luoteis-Hispaniassa, baskien valtakunnan länsipuolella.
Valtakunta laajeni ensin luoteeseen Atlantin rannikkoa kohti 770-luvun puoliväliin ja Alfonso II:n aikana vuosina 791–842 etelään, lähelle Lissabonia. Kuningaskunta oli nimeltään Asturia vuoteen 924 asti, jolloin siitä tuli Leónin kuningaskunta uuden pääkaupungin mukaan. Tällä nimellä se tunnettiin kunnes se yhdistyi Kastiliaan Kastilian ja Leónin kuningaskunnaksi. Kuningaskuntien ensimmäinen yhteinen kuningas oli Ferdinand III Pyhä.
Katso myös: Asturian, Kastilian ja Leónin hallitsijat
Asturian hallinto, la Junta General del Principado de Asturias, julisti 8. toukokuuta 1808 sodan Napoleonin Ranskalle, ja ranskalaisille miehitysjoukoille, joille Bourbon-suvun kuningas Kaarle IV (Carlos) oli luovuttanut vallan.
Asturian teollistuminen käynnistyi 1830-luvulla, kun alueen hiili- ja rautavarannot otettiin käyttöön.
Historia > Asturian kansannousu

Vuonna 1934 kaivostyöläiset nousivat kapinaan Espanjan toisen tasavallan hallitusta vastaan Asturian kapinassa. Pohjois-Afrikasta lähetettiin kenraali Francisco Francon joukot taltuttamaan liikehdintä. Kovaotteinen kenraali nimitettiin tämän jälkeen armeijan johtoon yleisesikunnan päälliköksi.
Asturian kieli

Asturia on romaaninen kieli, jota puhutaan joissain osissa Asturiaa ja Leónia. Asturiassa se on suojeltu lainsäädännöllä, ja se on valinnainen kieli kouluissa, mutta ei virallinen kieli. Kielen käyttäjien määrä on ollut laskussa ja sen suojelemiseksi on tehty paljon työtä 1980-luvulta alkaen. Asturian lähisukulaisella mirandeesilla on virallinen asema Portugalin Miranda do Dourossa.